Kädva mõis

Kädva mõis (saksa keeles Kedwa) oli 1876. aastani rüütlimõis, hiljem poolmõis Juuru kihelkonnas Harju kreisis.

Tänapäeval jääb kunagine mõis Kehtna valda Rapla maakonnas.

Ajalugu
Kädva mõis on asutatud 17. sajandi alguses, sel ajal kuulusid piirkonna maa-alad perekond Dückeritele. 1662. aastal omandas mõisa Hans Ernst von Wolframsdorff.

1715. aastal sai omanikuks tema väimees Detloff von Helffreich, kellelt 1733. aastal sai mõisa omakorda tema väimees Johann Reinhold vabahärra Meyendorff. Seejärel olid mõisa omanikeks järgemööda Gustav Adolph Nieroth, kapten Franz Nicolas Virgin ja Hedwig Dorothea Ehinger. 1767. aastast pärandus mõis taas perekond Helffreichile.

1876. aastal alandati mõisa staatust – senisest rüütlimõisast sai poolmõis, mis oli Purila mõisa kõrvalmõisaks. Mõisa viimased omanikud olid 1900. aastast Maydellid.

Vaata ka
Eesti mõisate loend
Kädva

Välislingid
Kädva mõis, Eesti Ajalooarhiivi Kinnistute register
Kädva mõis Eesti mõisaportaalis
Kädva küla

Maydellide mõisad
Nierothide mõisad‎
Pahlenite mõisad
Harjumaa mõisad
Türi vald
Juuru kihelkond